Rooiwynhoender met tamatie, brandrissie en spek
JY LEES NOU Rooiwynhoender met tamatie, brandrissie en spek
'n Heerlike aandete met groot geure. Al wat hierby nodig is, is 'n bak rys en 'n lekker slaai.
Voorverhit die oond tot 180 °C. Druk die hoender droog en geur met sout en peper. Verhit die olie in 'n pan en braai die hoender daarin tot goudbruin. Skep uit in 'n oondbak en hou eenkant. Braai die ui en spek in dieselfde pan tot gaar. Voeg die knoffel by en braai tot geurig. Voeg die wyn by en verhit tot kookpunt terwyl jy die pan se boom skraap.
Voeg die brandrissies, tamatie en aftreksel by en laat kook sonder die deksel vir ongeveer 10 minute. Giet die sous oor die hoender in die oondbak en bedek met foelie. Bak vir 40 minute. Haal die foelie af en bak vir nog 15-20 minute. Sit voor op rys of kapokaartappels.